recursal/SuperWikiNEXT-32B huggingface dataset:
**பாசுதேப் தாஸ்** இந்தியாவின் மேற்கு வங்காளத்தில் உள்ள பிர்பூம் மாவட்டத்தில் உள்ள போல்பூரைச் சேர்ந்த பெங்காலி பௌல் நாட்டுப்புற பாடகர் மற்றும் இசைக்கலைஞர் ஆவார்; [1] காமாக், எக்தாரா, மற்றும் தோதாரா போன்றவற்றையும் துணையாக வாசிக்கிறார். [2] [3] அவர் சர்வதேச இசைக் காட்சியில் பாரம்பரிய பௌல் இசைக்கு முன்னோடியாக அறியப்படுகிறார். 2009 ஆம் ஆண்டு ஆஸ்திரேலியத் திரைப்படமான *தி வெயிட்டிங் சிட்டிக்கான* இசையமைப்பாளராகவும் அவர் பணியாற்றினார். விமர்சன ரீதியாகப் பாராட்டப்பட்ட வங்காளதேசத் திரைப்படமான "ஹவா" அவரது சொந்தக் குரலில் "அட்டா பஜே டெரி கோரிஸ் நா" என்ற புகழ்பெற்ற பாடலைக் கொண்டிருந்தது. [4]

ஆரம்ப கால வாழ்க்கை
------------------

பாசுதேப் இந்தியாவின் மேற்கு வங்கத்தில் உள்ள சாந்திநிகேதனில் இருந்து இருபத்தைந்து கிலோமீட்டர் தொலைவில் உள்ள கர்கோரியா என்ற கிராமத்தில் வளர்ந்து வந்தார். [2] அவர் தனது வாழ்நாளின் பெரும்பகுதியை சாந்திநிகேதனில் கழித்ததாலும். பாசுதேப் சாந்தி தேப் கோஷ், பிரபாத் முகர்ஜி மற்றும் பபன் தாஸ் பால் உட்பட பல பாடகர்களுடன் நட்பு பாராட்டி இசைப்புலமையை வளர்த்துக்கொண்டார். [2] அவர் தனது பதின்மூன்றாவது வயதிலிருந்தே பௌல் நாட்டுப்புறப் பாடல்களைப் பாடத் தொடங்கினார். [2]

ஷ்வபன் சட்டர்ஜி, தீனாநாத் தாஸ் பால், நரண் தாஸ், பகா ஷாம் தாஸ் மற்றும் பிஷ்வநாத் தாஸ் போன்ற பல வழிகாட்டிகளிடமிருந்து பாசுதேப் பௌல் இசைப்பாடங்களைக் கற்றுக்கொண்டார். 2004 ஆம் ஆண்டு முதல் கொல்கத்தா ஜாஸ் விழாவில் டான்மோய் போஸுடன் இணைந்து பணியாற்றினார். [5] அவர் டாக்கா சர்வதேச நாட்டுப்புற கலைவிழா கச்சேரி, 2017 வங்காளதேசத்தின் டாக்காவில் நிகழ்த்தினார். [2] [6]

2009 இல், பாசுதேப்பின் முதல் தனி ஸ்டுடியோ ஆல்பமான *ஆட் குதூரி நோய் டோரோஜா* ஃபோக்பிக் மூலம் வெளியிடப்பட்டது.

தனிப்பட்ட வாழ்க்கை
------------------

பாசுதேப் திருமணமாகி பிர்பூமில் வசிக்கிறார். அவருக்கு அனிதா என்ற மகளும், போலா என்ற மகனும் உள்ளனர்.

இசைப் பதிவுகளுக்கான முழுமையான பட்டியல்
--------------------------------------

ஸ்டுடியோ ஆல்பங்களின் பட்டியல்| தலைப்பு | ஆல்பம் விவரங்கள் | குறிப்பு(கள்). |
| --- | --- | --- |
| *ஆட் குதூரி நோய் டோரோஜா* | * வெளியிடப்பட்டது: 25 செப்டம்பர் 2009
* லேபிள்: ஃபோக்பிக்
* வடிவங்கள்: குறுவட்டு
 | [7] |
|

### திரைப்படங்கள்

* *தி வெயிட்டிங் சிட்டி* (2009) - தனிப்பாடலாளர் [4]

### கச்சேரிகள்

* டாக்கா சர்வதேச நாட்டுப்புற விழா - 2017 [2]

மேலும் பார்க்கவும்
------------------

* பௌல் கலைஞர்களின் பட்டியல்

மேற்கோள்கள்
-----------
காந்தமலை, இலே என்னும் இடத்திலுள்ளது
**காந்தமலை** என்பது இந்தியாவின் காசுமீர் மாநிலத்தில் லே என்னுமிடத்திலிருந்து லடாக் செல்லும் நெடுஞ்சாலையில் அமைந்துள்ள ஒரு மலையாகும். அவ்வழியில் செல்லும் வண்டிகள் அம்மலை இருக்கும் திசை நோக்கி ஈர்க்கிறது என நம்பப்படுகிறது. ஆதலால் இம்மலை காந்தமலை எனப் பெயர்பெற்றது.

அமைவிடம்
--------

காசுமீர் மாநிலம், இலே என்னுமிடத்துக்கும் லடாக் என்னும் இடத்துக்கும் இடையிலான தேசிய நெடுஞ்சாலையில் இந்த காந்தமலை அமைந்துள்ளது. கடல் மட்டத்திலிருந்து 11,000 அடி உயரத்தில் இந்தக் காந்தமலை அமைந்துள்ளது.

ஊர்திகளை ஈர்க்கும் மலை
----------------------

இந்தியாவின் லடாக்கில் உள்ள காந்த மலைக்கு அருகில் ஒரு விளம்பரப் பலகை.
இலே மற்றும் லடாக்குக்கு இடையிலான தேசிய நெடுஞ்சாலையில் ஒரு குறிப்பிட்ட இடத்தில் இம்மலையைப் பற்றிய அறிவிப்புப் பலகையும், அதன் அருகில் சாலையில் குறியிட்டும் வைத்துள்ளனர். இந்தக் குறிப்பிட்டப் பகுதியில் மகிழுந்தையோ அல்லது வேறு எந்த ஓர் ஊர்தியையோ நிறுத்தினால் ஊர்தி காந்தமலை இருக்கும் திசைநோக்கி தானாக நகர்கிறது. பொதுவாக மலைச்சாலையில் வண்டிகள் இறக்கமான பகுதியை நோக்கி நகர்வது வழக்கம். ஆனால் வண்டி மேடான பகுதியில் 10 கி.மீ முதல் 20 கி.மீ வரை வண்டியின் எடைக்கு ஏற்றவாறு தானாக காந்தமலை இருக்கும் திசைநோக்கி பயணிக்கிறது. இதுவே அம்மலையின் வியப்பான ஒரு சிறப்புக்கூறு என்று இலே-யிலிருந்து லடாக் செல்லும் நெடுஞ்சாலையில் பயணித்தவர்கள் குறிப்பிடுகின்றனர்.

அறிவியல் காரணங்கள்
------------------

காந்தமலையில் இருக்கும் அதிகப்படியான புவிஈர்ப்பு சக்தி தான் இதுபோன்று வாகனங்களை கவர்ந்திழுக்கிறது என்று ஒரு தரப்பு அறிவியலாளர்களும், இது ஒளியியல் கண் மாயம் (Optical illusion) ஒளியியற் கண்மாயம் என்று மற்றொரு தரப்பு அறிவியலாளர்களும் தெரிவிக்கின்றனர்.

மேற்கோள்கள்
-----------

1. ↑
2. ↑
3. ↑
4. ↑
**சுரேஷ் பிரபாகர் பிரபு** (*Suresh Prabhakar Prabhu*, 11 சூலை 1953) முன்னாள் தொடருந்து அமைச்சராகப் பொறுப்பாற்றும் இந்திய அரசியல்வாதி ஆவார். தொழில்முறையில் பட்டயக் கணக்கறிஞரான பிரபு இந்தியப் பட்டயக் கணக்கறிஞர்கள் கழக உறுப்பினருமாவார். 1996 முதல் சிவ சேனா சார்பில் மகாராட்டிரத்தின் இராசாப்பூர் மக்களவைத் தொகுதியிலிருந்து தொடர்ந்து நாடாளுமன்ற உறுப்பினராகத் தேர்ந்தெடுக்கப்பட்டவர். இந்திய அமைச்சரவையில் சேர்வதற்கு முன்னதாக நவம்பர் 9, 2014இல் சிவசேனையிலிருந்து விலகி பாரதிய ஜனதா கட்சியில் இணைந்தார்.

தனி வாழ்க்கை
------------

சுரேஷ் பிரபு இதழியலாளரான உமா பிரபுவை திருமணம் புரிந்துள்ளார். இவர்களுக்கு அமெயா பிரபு என்ற மகன் இருக்கிறார். தற்போது மும்பையிலும் தில்லியிலும் வாழ்கிறார்.

அரசியல் வாழ்க்கை
----------------

அடல் பிகாரி வாச்பாய் அமைச்சரவையில் 1998 முதல் 2004 வரையில் பல்வேறு காலங்களில் தொழில்துறை அமைச்சராகவும், சுற்றுச்சூழல், வனத்துறை அமைச்சராகவும் உரம் மற்றும் வேதிப்பொருள்கள் அமைச்சராகவும் மின்சாரம், கனரகத் தொழில் அமைச்சராகவும் பொதுநிறுவனங்களின் அமைச்சராகவும் இருந்துள்ளார். மின்சாரத் துறையில் இவராற்றிய பணிக்காக பெரிதும் அறியப்பட்டவர். மின்துறையில் பல சீர்திருத்தங்களை கொண்டு வந்தார். மின்துறை சட்டம், 2003 நிறைவேற்றப்பட பெரிதும் பாடுபட்டார்; இதன்மூலம் மாநிலங்களிலிருந்து பெறவேண்டிய பாக்கித்தொகை முதலீடாக மாற்றப்பட்டது.

மக்களவைக்கு மகாராட்டிரத்தின் இராசாப்பூர் தொகுதியிலிருந்து 1996 முதல் தொடர்ந்து வென்று வந்துள்ளார். இருப்பினும், 2009ஆம் ஆண்டுப் பொதுத்தேர்தலில் தோல்வியடைந்தார்.

இந்திய ஆய அமைச்சருக்கு இணையானத் தகுதி கொண்ட இந்திய ஆறுகளை இணைப்பதற்கான சிறப்புப் பணிப்பிரிவின் தலைவராக பணியாற்றியுள்ளார். உலக வங்கியின் நாடாளுமன்ற பிணையத்தின் உறுப்பினராகத் தேர்ந்தெடுக்கப்பட்டார்; உலக வங்கியின் நீர்வள தெற்காசிய மண்டலக்குழுவிற்கு தலைமை வகித்தார்.

இந்தியாவின் வருங்காலத் தலைவர்களில் மூன்றில் ஒருவராக ஆசியாவீக் இவரை மதிப்பிட்டுள்ளது.

2013இல் வார்ட்டன் இந்தியா பொருளியல் மன்றத்தில் நரேந்திர மோதியின் தலைமை உரையை இரத்து செய்தமைக்கு எதிர்ப்பாக அந்தப் பல்கலைக்கழகத்திற்கு செல்லாமல் விட்டார்.

சூலை 2014இல் மோதி அரசு அவரை மின்சார சீர்திருத்த உயர்மட்டக்குழுவிற்கு தலைவராக நியமித்தது.

நவம்பர் 9, 2014இல் நீண்டநாள் சிவசேனா உறுப்பினரான பிரபு அக்கட்சியிலிருந்து விலகி பாரதிய ஜனதா கட்சியில் இணைந்து இந்திய அமைச்சரவையில் தொடருந்து அமைச்சராகப் பொறுப்பேற்றுக் கொண்டுள்ளார்.

குற்றச்சாட்டு
-------------

2015 ஆம் ஆண்டு மார்ச்சு மாதம் 20 ஆம் திகதி மாநிலங்களவையில் பேசிய இவர் தனது துறையில் ஊழல் நிறைந்து உள்ளதாகவும், அதைத் தடுக்க நடவடிக்கை எடுக்கப்பட்டு வருவதாகவும் தெரிவித்தார்.

மேற்சான்றுகள்
-------------

1. 1 2 3 4 5  Suresh Prabhu returns to the Cabinet இந்தியன் எக்சுபிரசு (நவம்பர் 9 2014)
2. ↑  Narendra Modi finds a reform partner in Suresh Prabhu LiveMint (November 9 2014)
3. ↑  Annual Conference of the Parliamentary Network of World Bank Cape Town, The World Bank (2007)
4. ↑  "Executive briefing - Suresh Prabhu". August 30, 2000.. பார்த்த நாள்: March 2, 2012.
5. ↑  "Suresh Prabhu to head panel on power". July 2, 2014. .
6. ↑  Suresh Prabhu says PM wants condition of railways to change, Parrikar seeks time to get going The Times of India (November 10 2014)
7. ↑  ரயில்வே துறையில் ஊழல் நடப்பது உண்மையே: அமைச்சர்

வெளி இணைப்புகள்
---------------

* அதிகாரப்பூர்வ இணையதளம்
* Official biographical sketch in Parliament of India website பரணிடப்பட்டது 2006-06-20 at the வந்தவழி இயந்திரம்
1984 USSR stamp featuring பாசுக்கரா-I, பாசுக்கரா-II மற்றும் ஆர்யபட்டா செயற்கைக்கோள் தோற்றங்களுடன் 1984 இல் வெளியிடப்பட்ட சோவியத் அஞ்சல் வில்லை

**பாசுக்கரா-I** *( Bhaskara-I)* இந்தியா விண்வெளியில் செலுத்திய இரண்டாவது செயற்கைக் கோளாகும். இந்திய விண்வெளி ஆய்வு மையம் உருவாக்கிய இச்செயற்கைக்கோள் பூமியின் தாழ் வட்டப்பாதையில் நிலைநிறுத்தப்பட்ட ஒரு புவி ஆய்வு செயற்கைக்கோளாகும். தொலையளவியல், நீரியல் மற்றும் கடலியல் தொடர்பான தரவுகளை இச்செயற்கைக்கோள் திரட்டியது.

இந்திய வானவியல் ஆராய்ச்சி நிபுணரான பாசுக்கராவின் பெயரை இச்செயற்கைக்கோளிற்கு பெயரிட்டார்கள். 1979 ஆம் ஆண்டு சூன் மாதம் ஏழாம் நாள் 444 கிலோ எடையுள்ளதாக பாசுக்கரா-I தயாரிக்கப்பட்டது. பூமிக்கு 50.7°  சாய்வாக 394 கிலோமீட்டர் மற்றும் 399 கிலோமீட்டர் சுற்றுப்பாதை வீச்சில் பூமியின் உயரத்தில் நடுக்கோட்டை மையமாகக் கொண்டு நிலைநிறுத்தப்பட்டது. சோவியத் ஒன்றியத்தின் கபுசுடின் யார் தளத்தில் இருந்து இத்தொலையுணர்வு செயற்கைக்கோள் விண்ணிற்குச் செலுத்தப்பட்டது.

* இச்செயற்கைக்கோளில் இரண்டு புகைப்படக் கருவிகள் பொருத்தப்பட்டிருந்தன. கட்புலனாகும் நிறமாலை அலைநீளம் 600 நானோமீட்டரிலிருந்தும் 800 நானோமீட்டரில் அகச்சிவப்புக் கதிருக்கு அருகிலிருந்தும் இவை புகைப்படங்களை எடுத்து அனுப்பக்கூடியவையாகும். நீர்வளம், வனவளம் மற்றும் பூமியின் மண்ணியல் தொடர்பான ஆராய்ச்சிகள் இதனால் நிகழ்த்தப்பட்டன.
* இச்செயற்கைக்கோளுடன் இணைக்கப்பட்ட நுண்ணலை நுண்கதிரளவி 19 மற்றும் 22 சிகா எர்ட்சு அளவுகளில் இருந்து சமுத்திர அமைப்பு, நீராவி மற்றும் காற்றில் உள்ள நீரின் அளவு ஆகியனவற்றை அறிவதற்கான ஆய்வுகளை மேற்கோண்டது. தொடர்ந்து ஒருவருடம் பத்து மாதங்கள் பூமியை வலம் வந்த பாசுக்கரா-I, விண்வெளி ஆராய்ச்சிக்குத் தேவையான பல புகைப்படங்களை ஐதராபாத்திலுள்ள தரை கட்டுப்பாட்டு நிலையத்திற்கு அனுப்பி வந்தது.

பாசுக்கரா-II
------------

சமுத்திரம் மற்றும் நிலவியல் தொடர்பான ஆய்வுகளுக்காக விண்ணில் செலுத்தப்பட்டது பாசுக்கரா-II செயற்கைக்கோளாகும். பூமிக்கு 50.7° சாய்வாக 541 கிலோமீட்டர் மற்றும் 557 கிலோமீட்டர் சுற்றுப்பாதை வீச்சில் பூமியின் உயரத்தில் நடுக்கோட்டை மையமாகக் கொண்டு இச்செயற்கைக்கோள் நிலைநிறுத்தப்பட்டது. 2000 புகைப்படங்களுக்கும் அதிகமாக இச்செயற்கைக்கோள் படங்களை எடுத்து பூமிக்கு அனுப்பியது
.

மேற்கோள்கள்
-----------

1. ↑  "Bhaskara-I : ISRO". 2012-11-20 அன்று மூலம் பரணிடப்பட்டது. 2016-09-04 அன்று பார்க்கப்பட்டது.
2. ↑  "Bharat-rakshak.com Indian satellite systems". 2007-05-16 அன்று மூலம் பரணிடப்பட்டது. 2016-09-04 அன்று பார்க்கப்பட்டது.
3. ↑  Earth Observation Satellite
ஆர்சனிக்கல் தாமிரம் உள்ள பண்டைய ஈரான் நாட்டு பிரமுகரின் செதுக்கப்பட்ட ஒரு சிற்பம்.
**ஆர்சனிக்கல் தாமிரம்** *(Arsenical copper)* என்பது 0.5% ஆர்சனிக்கைக் கொண்டுள்ள ஒரு கலப்புலோகமாகும். உயர் வெப்பநிலைகளில் உயர் இழுவலிமையும் குறைக்கப்பட்ட அளவிடல் இயல்பும் கொண்டதாக இக்கலப்புலோகம் காணப்படுகிறது. கொதிகலன் தயாரிப்பில், குறிப்பாகத் தொடர்வண்டி நெருப்பறைகளில் இக்கலப்புலோகம் பயன்படுத்தப்படுகிறது. பிசுமத், ஈயம் ஆண்டிமனி போன்ற தனிமங்கள் ஆக்சிசனற்ற தாமிரத்துடன் வினைபுரிந்து அணைவு ஆக்சைடுகளை உருவாக்கி தாமிரத்தின் நொறுங்குதன்மையூட்டத்தைக் குறைக்கின்றன. இதைத் தடுப்பதற்கும் ஆர்சனிக்கல் தாமிரம் கலப்புலோகம் பயன்படுகிறது. அதிக அளவு ஆர்சனிக் சேர்த்து தயாரிக்கப்படும் கலப்புலோகம் ஆர்சனிக்கல் வெண்கலம் என்று அழைக்கப்படுகிறது. இது சாதாரண தாமிரத்தைக்காட்டிலும் வலிமையானதாக உள்ளது.

மேற்கோள்கள்
-----------

1. ↑  Rollason, EC (1949). *Metallurgy for Engineers* (2nd ). London: Arnold.
2. ↑  "Archived copy". 2009-03-19 அன்று மூலம் பரணிடப்பட்டது. 2010-01-21 அன்று பார்க்கப்பட்டது.CS1 maint: archived copy as title (link)
3. ↑
**பெரியனுர்** (*Periyanur*) என்பது இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், பாலக்கோடு வட்டம் பஞ்சப்பள்ளி ஊராட்சிக்கு உட்பட்ட ஒரு கிராமம் ஆகும்.

அமைவிடம்
--------

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 11°54'07.2"N 79°13'04.6"E  ஆகும். பெரியனூர் கிராமத்தின் மக்கள் தொகை 1884 ஆகும், இதில் 974 ஆண்கள் மற்றும் 910 பெண்கள் மக்கள் தொகை கணக்கெடுப்பின்படி 2011.

பெரியனூர் கிராமத்தில் 0-6 வயதுடைய குழந்தைகளின் மக்கள் தொகை 258 ஆகும், இது கிராமத்தின் மொத்த மக்கள் தொகையில் 13.69% ஆகும். பெரியனூர் கிராமத்தின் சராசரி பாலின விகிதம் 934 ஆகும், இது தமிழ்நாட்டின் மாநில சராசரியான 996 ஐ விடக் குறைவு. மக்கள்தொகை கணக்கெடுப்பின்படி பெரியனூரில் குழந்தை பாலின விகிதம் 897 ஆகும், இது தமிழக சராசரியான 943ஐ விடக் குறைவு.

தமிழ்நாட்டை விட பெரியனூர் கிராமத்தின் எழுத்தறிவு விகிதம் குறைவாக உள்ளது. 2011 ஆம் ஆண்டில், பெரியனூர் கிராமத்தின் எழுத்தறிவு விகிதம் 59.35% ஆக இருந்தது, இது தமிழ்நாட்டின் எழுத்தறிவு விகிதமான 80.09% ஐ விடக் குறைவாகும். பெரியனூரில் ஆண்களின் எழுத்தறிவு விகிதம் 69.45% ஆகவும், பெண்களின் எழுத்தறிவு விகிதம் 48.60% ஆகவும் உள்ளது.

மேற்கோள்
--------

1. ↑
2. ↑  "Periyanur Village Population - Palakkodu - Dharmapuri, Tamil Nadu". *www.census2011.co.in*. 2022-09-10 அன்று பார்க்கப்பட்டது.

| * பா
* உ
* தொ
தருமபுரி மாவட்டம் |
| --- |
| மாவட்ட தலைமையகம் | 
* தருமபுரி

 |  |
| மாநிலம் | 
* தமிழ்நாடு

 |
| பகுதி | 
* மழநாடு

 |
| வட்டம் | 
* தருமபுரி
* அரூர்
* பாலக்கோடு
* பாப்பிரெட்டிப்பட்டி
* பென்னாகரம்
* காரிமங்கலம்
* நல்லம்பள்ளி

 |
| நகராட்சி | 
* தருமபுரி

 |
| பேரூராட்சிகள் | 
* அரூர்
* கடத்தூர்
* கம்பைநல்லூர்
* காரிமங்கலம்
* பாப்பாரப்பட்டி
* பாப்பிரெட்டிப்பட்டி
* பாலக்கோடு
* பென்னாகரம்
* பி. மல்லாபுரம்
* மாரண்டஹள்ளி

 |
| ஊராட்சி ஒன்றியங்கள் | 
* அரூர்
* ஏரியூர்
* கடத்தூர்
* காரிமங்கலம்
* தருமபுரி
* நல்லம்பள்ளி
* பாப்பிரெட்டிப்பட்டி
* பாலக்கோடு
* பென்னாகரம்
* மொரப்பூர்

 |
| மக்களவை & சட்டமன்றத் தொகுதிகள் | 
* தர்மபுரி மக்களவைத் தொகுதி
* பாலக்கோடு
* பென்னகரம்
* தருமபுரி
* பாப்பிரெட்டிப்பட்டி
* அரூர் (தனி)

 |
மூவிணைய பாசுபீன் தெலூரைடின் கட்டமைப்பு.
**பாசுபீன் தெலூரைடு** (*Phosphine telluride*) R3PTe என்ற பொது மூலக்கூற்று வாய்ப்பாட்டால் விவரிக்கப்படும் கரிமபாசுபரசு வகை சேர்மமாகும். மூலக்கூற்று வாய்ப்பாட்டிலுள்ள R என்பது ஆல்கைல் அல்லது அரைல் குழுக்களைக் குறிக்கிறது. கட்டமைப்பில் இவ்வகைச் சேர்மங்கள் பாசுபீன் ஆக்சைடுகள், பாசுபீன் சல்பைடுகள் மற்றும் பாசுபீன் செலீனைடுகளின் கட்டமைப்புகளை ஒத்த சேர்மங்களாகக் கருதப்படுகின்றன. இத்தொடரில் இடம்பெற்றுள்ள மற்ற சேர்மங்களைப் போல அல்லாமல் பாசுபீன் தெலூரைடுகள் நிலையற்று சால்கோசனை இழக்கின்றன. இருப்பினும் பல சேர்மங்கள் எக்சு கதிர் படிகவியல் நுட்பத்தால் அடையாளப்படுத்தப்படுகின்றன. இதன்படி நான்முகி பாசுபரசு மையமும் பாசுபரசு-தெலூரைடு பிணைப்பு நீளம் 236 பைக்கோமீட்டர்கள் கொண்ட அமைப்பும் பாசுபீன் தெலூரைடுகளில் உள்ளன.  பெரும்பாலான பாசுபரசு தெலூரைடுகள் நிறமற்ற திண்மங்களாகும்.

மேற்கோள்கள்
-----------

1. ↑  Jeremias, Lukáš; Babiak, Michal; Kubát, Václav; Calhorda, Maria José; Trávníček, Zdeněk; Novosad, Josef (2014). "Successful Oxidation of Ph2P(CH2)nPPh2 (n = 2, 4, 6) by Tellurium Leading to Ph2P(Te)(CH2)nP(Te)Ph2". *RSC Advances* **4** (30): 15428. doi:10.1039/C4RA00157E. Bibcode: 2014RSCAd...415428J.
2. ↑  Jones, C. H. W.; Sharma, R. D. (1987). "Tellurium-125 NMR and Moessbauer Spectroscopy of Tellurium-Phosphine Complexes and the Tellurocyanates". *Organometallics* **6** (7): 1419–1423. doi:10.1021/om00150a009.
**உறைசிதல்** *(endospore)* அல்லது **அகச்சிதல்** என்பது உறைநிலையடைந்த, வலிவான இனப்பெருக்கம் சாலா கட்டமைப்பாகும். இது பேசில்லோட்டா தொகுதியில் அமையும் சில குச்சுயிரிகளால் தோற்றுவிக்கப்படுகிறது. "உறைசிதல்" எனும் பெயர் சிதல் அல்லது விதையொத்த வடிவத்தைக் குறித்தாலும் (endo என்றால் 'உள்'), இது உண்மையில் ஒரு சிதல் அன்று (அதாவது, வழித்தோன்றல் அன்று). இது பிளவுற்றுப் பிரிந்த உறைநிலை( உறக்கநிலை) வடிவமாகும். இந்நிலைக்குக் குச்சுயிரி தன்னைக் குறுக்கிக் கொள்கிறது. உறைசிதல் உருவாக்கம் ஊட்டச்சத்து இன்மையால் கிளர்வுறுகிறது. வழக்கமாக, இது கிராம் நேரியல் குச்சுயிரியில் தோன்றுகிறது. உறைசிதல் உருவாக்கத்தில் குச்சுயிரி தன் கலச்சுவரை இரண்டாகப் பிரித்துக் கொண்டு ஒன்று மற்றொன்றுள் உறைந்துவிடுகிறது. உறைசிதல் குச்சுயிரி நீண்ட காலம் வாழ, நூற்றாண்டுகள் கூட உறைந்த நிலையில் வாழவைக்கிறது.

உறைசிதல் குச்சுயிரி மரபனையும் (டி.என்.ஏ.) விலாவகத்தையும் (ஆர்.என்.ஏ.) பேரளவுக்கு டிபிகோலினிக் அமிலத்தையும் பெற்றுள்ளது. இந்த அமிலம் சிதல்சிறப்பு வேதிமம் ஆகும். இது உறைசிதலுக்கு உறைநிலையில் வாடும் திறத்தினை அளிக்கிறது. உறைசிதலின் உலர் எடையில் இது 10% அளவுக்கு உள்ளது.

மேற்கோள்கள்
-----------

1. ↑  Murray, Patrick R.; Ellen Jo Baron (2003). *Manual of Clinical Microbiology*. **1**. Washington, D.C.: ASM.
2. ↑  C. Michael Hogan (2010). "Bacteria". *Encyclopedia of Earth*.  Washington DC: National Council for Science and the Environment.
3. 1 2  "Bacterial Endospores". Cornell University College of Agriculture and Life Sciences, Department of Microbiology. June 15, 2018 அன்று மூலதளத்திலிருந்து பரணிடப்பட்டது எடுக்கப்பட்டது. October 21, 2018 அன்று பார்க்கப்பட்டது.
**பெரியபுராண ஆராய்ச்சி** நூல் இராசமாணிக்கனாரது நூல். பெரியபுராணம் ஒரு பெரிய சரித்திர நூல் என்பதை நிறுவும் நூல். சேக்கிழாரது காலகட்டத்தையும், அவரது அமைச்சர் பணியைப் பயன்படுத்தி அவர் களப்பணிகள் பல செய்தே பெரியபுராணம் இயற்றினார் என்பதையும், அவர் கூறும் புவியியல் கூறுகள் கொண்டு அவர் செய்த களப்பணிகளை நிரூபித்தும், அப்பர், திருஞான சம்பந்தர் முதலானோர் திருக்கோயில்களை தரிசனம் செய்த வரிசையினை முறையாகச் சேக்கிழார் தருவதையும், இன்னமும் அதே வரிசைப்படி அத்திருத்தலங்கள் இருத்தலையும் கூறுகின்றார் ஆசிரியர். கல்வெட்டுகள் பல கொண்டு ஒவ்வோர் தகவலும் சேக்கிழாரால் எவ்வளவு ஆராயப்பட்டு சேர்க்கப்பட்டிருக்கக்கூடும் என்பதை உணர வைக்கும் நூலாக அமைத்துள்ளார். 

சேக்கிழார் தரும் தகவல்கள் கல்வெட்டுத்தகவல்களோடு ஒத்திருப்பதையும், சேக்கிழார் தாம் கண்ட, கேட்ட தகவல்களை அவ்வாறே பதியாமல் ஆராய்ந்து ஏற்புடையவற்றை மட்டும் சேர்த்தமையையும் அதனால் சிற்சில தகவல்களில் 9 மற்றும் 11 ஆம் திருமுறைச் செய்திகளுக்கும் பெரியபுராணத்துச் செய்திகளுக்கும் வேறுபாடுள்ளதையும் அதன் காரணங்கள் எவையாக இருக்கக்கூடும் என்ற ஆராய்ச்சியையும் நூலாசிரியர் தருகின்றார். 

சேக்கிழார் பெரியபுராணத்தை வலுவான ஆதாரங்கள் கொண்ட நம்பகத்தன்மை கொண்ட தகவல்களின் பதிவாக அமைத்தார் என்பதை ஆராய்ச்சிபூர்வமாகக் கூறும் நூலாக ஆசிரியர் இந்நூலை அமைத்துள்ளார். 

பெரியபுராண ஆராய்ச்சி குறித்து நூலாசிரியர் சொற்பொழிவாற்றியதைக் கேட்ட திரு.வி.க. பாராட்டிக்கூறியுள்ளதும் நூலில் தரப்பட்டுள்ளது.

மேற்கோள்கள்
-----------

1. ↑
**டொலோனியம் குளோரைடு** (Tolonium chloride) **டொலுயிடீன் நீலம்** அல்லது **டி.பி.ஓ** எனவும் அழைக்கப்படும் ஒரு நேரயனியைக் கொண்ட காரச் சாயமாகும். இந்த சாயம் இழையவியலிலும் சில நேரங்களில் மருத்துவச சிகிச்சையிலும் பயன்படுத்தப்படுகிறது.

லிக்னினுக்கான சோதனை
-------------------

டொலுயிடீன் நீலக்கரைசலானது, தாவரங்களில் செல் சுவர்களில் காணப்படும் மாவிய இழைகளை ஒன்றோடு ஒன்று பிணைக்கும் சிக்கலான கரிம மூலக்கூறான லிக்னின் எனும் சேர்மத்தைக் கண்டறிய உதவுகிறது. டொலுயிடீன் சோதனையானது நீலத்திலிருந்து இளஞ்சிவப்பிற்கு மாற்றமடைவது நேர்மறையான முடிவாகும். இதே போன்ற சோதனையானது, புளோரோகுளூசினால்-ஐதரோகுளோரிக் மிலக் கரைசல் சிவப்பாக மாறுவதாகும்.

இழையவியல் துறையில் இதர பயன்கள்
------------------------------

டொலுயிடீன் நீலமானது, பெரும்பாலும் எப்பாரின் என்ற தகுதியினால் அவைகளின் சைட்டோபிளாசக் குறுமணிகளில் காணப்படும் அடிநாட்டக்கல செல்களை அடையாளம் காணப் பயன்படுத்தப்படுகிறது, இது குருத்தெலும்பு போன்ற திசுக்களில் காணப்படும் புரோட்டியோகிளைக்கான்கள் மற்றும் கிளைகோசமினோகிளைக்கான்களை நிறமேற்ற பயன்படுத்தப்படுகிறது. அடிநாட்டக்கல செல்கள் மற்றும் குருத்தெலும்பு ஆகியவற்றின் வலுவான அமிலத்தன்மையுடைய பெருமூலக்கூற்று கார்போஹைட்ரேட்டுகள் நீல நிறச் சாயத்தின் காரணமாக சிவப்பு நிறமாக மாற்றமடையும் நிகழ்வானது மெட்டாகுரோமேசியா என அழைக்கப்படுகிறது.

டொலுயிடீன் நீலத்தின் காரக்கரைசல்கள் பொதுவாக பிசின்-உட்பொதிக்கப்பட்ட திசுக்களில் காணப்படும் பகுதியளவு மெல்லிய (0.5 முதல் 1 மைக்ரோமீட்டர்) பகுதிகளைத் சாயமேற்ற பயன்படுத்தப்படுகின்றன. உயர் pH இல் (சுமார் 10) இச்சாயமானது நியூக்ளிக் அமிலங்கள் மற்றும் அனைத்து புரதங்களோடும் இணைகிறது. திசுக்கள் அனைத்தும் சாயமேற்றப்பட்டாலும், பிரிவுகளின் மெல்லிய தன்மை காரணமாக கட்டமைப்பு விவரங்கள் தெளிவாகத் தெரிகின்றன. பகுதியளவு-மெல்லிய பிரிவுகள் அவற்றைக்காட்டிலும் மேலதிக மெல்லிய பிரவுகளோடு இணைந்து காணப்படும் நேர்வில் அவை எதிர்மின்னி நுண்நோக்கி மூலம் ஆய்வு செய்யப்படுகின்றன.

மருத்துவ சிகிச்சையில் பயன்பாடுகள்
---------------------------------

இந்த சாயம் சில நேரங்களில் அறுவைசிகிச்சைகளில் புற்றுநோய்க்கு முந்தைய நிலையிலுள்ள உருக்குலைவுகளில் (உ.ம்:வெண்படல் ) மெல்லிய சவ்வுகளில் காணப்படும் இயல்புப்பிறழ்ந்த வளர்ச்சிப் பகுதிகளை அடையாளம் காட்டுவதற்காக அல்லது பிற பகுதிகளிலிருந்து தனித்துத் தெரியும்படி காட்டுவதற்காக மருத்துவர்களால் பயன்படுத்தப்படுகிறது. சாதாரணத் திசுக்களை விட இத்தகைய திசுக்கள் இந்த நிறமேற்றியை நன்றாக எடுத்துக் கொள்கின்றன.உருக்குலைந்த திசுக்களை அறுவை சிகிச்சை மூலம் அகற்றும்போது அறுவை சிகிச்சையின் மீதமுள்ள விளிம்புப்பகுதியில் உள்ள திசுக்களை நீக்குவதா? அல்லது அவ்விடத்தில் விட்டு விடுவதா? என்பதைத் தீர்மானிக்கவும் உயிர்த்திசுச்சோதனைக்காக மாதிரி சேகரிக்கும் போது புற்றுக்கட்டியின் சரியான முடிவைத் தரும் பகுதியைத் தேர்ந்தெடுக்கவோ இச்சாயம் பயன்படுத்தப்படுகிறது.

மேற்கோள்கள்
-----------

1. ↑  Carson, Freida L; Hladik, Christa (2009). *Histotechnology: A Self-Instructional Text* (3 ). Hong Kong: American Society for Clinical Pathology Press. பக். 188. பன்னாட்டுத் தரப்புத்தக எண்:978-0-89189-581-7.
2. ↑  Scully, C; Porter, S (Jul 22, 2000). "ABC of oral health. Swellings and red, white, and pigmented lesions.". *BMJ (Clinical research ed.)* **321** (7255): 225–8. doi:10.1136/bmj.321.7255.225. பப்மெட்:10903660.
**மாமல்லபுரம் கோடிக்கல் மண்டபம்** என்பது, தமிழகத்தின் கிழக்குக் கரையோரத்தில் சென்னைக்குத் தெற்கே உள்ள பழங்காலத் துறைமுக நகரான மாமல்லபுரத்தில், அங்குள்ள மலையின் வடமேற்குப் பகுதியில் உள்ள ஒரு பாறையில் குடையப்பட்டுள்ள குடைவரைக் கோயில். மாமல்லபுரத்தில் காணப்படும் பல குடைவரைக் கோயில்களுள் இதுவும் ஒன்று. பல்லவர் காலத்தைச் சேர்ந்த இது ஒரு சிறிய குடைவரை. 

இங்குள்ள மண்டபத்தில் ஒரு தூண் வரிசை மட்டுமே உண்டு. இதில் இரண்டு முழுத் தூண்களும், பக்கச் சுவர்களை அண்டி இரு அரைத்தூண்களும் காணப்படுகின்றன. முழுத்தூண்களின் மேற்பகுதியும் கீழ்ப்பகுதியும் சதுர அமைப்பிலும், நடுப்பகுதி எண்கோணப்பட்டை வடிவிலும் உள்ளன. பின்பக்கச் சுவரில் கருவறை குடையப்பட்டுள்ளது. இக்கருவறை பின்புறச் சுவரில் இருந்து முன்னோக்கித் துருத்தியவாறு அமைந்துள்ளது. கருவறையின் இருபுறமும் காவற்பெண்களின் சிற்பங்கள் செதுக்கப்பட்டுள்ளன. இதனால் இது கொற்றவைக்கு உரிய கோயிலாக இருக்கவேண்டும் என ஆய்வாளர்கள் கருதுகின்றனர்.

இக்குடைவரையின் அமைப்பை அடிப்படையாகக் கொண்டு இது முதலாம் நரசிம்மவர்மன் காலத்துக்கு உரியது என்கின்றனர். இங்கு கல்வெட்டு இருந்தபோதும் அதில் இது எந்த மன்னன் காலத்தில் கட்டப்பட்டது என அறிந்துகொள்வதற்கான குறிப்புக்கள் இல்லை. இக்கல்வெட்டில் காணப்படும் "சிறீ வாமங்குசன்" என்னும் பெயர் பல்லவர்களின் சிற்ரரசனாக இருக்கக்கூடும் என்பது ஆய்வாளர் கருத்து.

மேற்கோள்கள்
-----------

1. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 69
2. ↑  இராசவேல், சு. சேஷாத்திரி, அ. கி. 2000. பக். 69
**ரொசெல்லே பார்க்** (Rochelle Park) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு நகரியம் ஆகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 2.751 சதுர கிலோ மீற்றர் பரப்பளவைக் கொண்டுள்ளது. இதில் 2.695 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.056 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 5,530 ஆகும். ரொசெல்லே பார்க் நகரத்தின் மக்கள் தொகை அடர்த்தி ஒரு கிலோ மீற்றருக்கு 2,051.7 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**பலராமன்** (*Balarama*) (பிறப்பு 1958கள்) என்பது உலகப் புகழ்பெற்ற மைசூர் தசரா ஊர்வலத்தின் முன்னணியில் செல்லும் யானையாகும். 1999 - 2011க்குமிடையில் தசரா கொண்டாட்டங்களின் 10வது நாளில் பதின்மூன்று முறை 750 கிலோ எடை கொண்ட தங்க அம்பாரியில் சாமுண்டிசுவரி தெய்வத்தின் சிலையை சுமந்து சென்ற போது அனைவரின் கவனத்தையும் ஈர்த்தது.

வரலாறு
------

பலராமன் 1987இல் கர்நாடகாவின் குடகு பகுதியில் உள்ள சோமவாரபேட்டை அருகே உள்ள கட்டெபுரா வனப்பகுதியில் பிடிபட்டது. இது1994 ஆம் ஆண்டு முதல் தசரா ஊர்வலத்தில் தங்க அம்பாரியை எடுத்துச் சென்றது. 

தசராக் கொண்டாட்டங்களின் கடைசி நாளில் இது தங்க அம்பாரியில் தெய்வத்தின் சிலையை சுமந்து கொண்டு துரோணர் என்ற யானைக்குப் பின் வந்தது.

மேற்கோள்கள்
-----------

1. ↑  Kumar, R. Krishna (15 August 2014). "Know your Dasara elephants". *The Hindu*.. பார்த்த நாள்: 22 October 2015.

வெளியிணைப்புகள்
---------------

* Balarama: A Royal Elephant, Ted & Besty Lewin, Lee & Low Books, 2009-08-01, ISBN 978-1-60060-265-8.
* Colour photo and news article
* News article form Mysoresamachar
* Deccan Herald
* Udayavaani
**பீமாப்பள்ளி** (*Beemapally*) என்பது கேரளத்தின்,திருவனந்தபுரத்தின் புறநகர்ப் பகுதியாகும். இங்கு தெய்வீக சக்தி இருப்பதாக நம்பப்படும் பெண்ணான சையதுன்னிசா பீமா பீவி, அவரது மகன் சையது சுஹாதா மஹீன் அபுபக்கர் ஆகியோரின் கல்லறைகள் அமைத்துள்ள பீமாபள்ளி தர்கா ஷரீஃப் என்ற பள்ளிவாசலுக்காக பீமாப்பள்ளி பிரபலமானது. ஒவ்வொரு ஆண்டும் பீமா பீவியின் நினைவுநாளான்று சிறப்பான திருவிழா நடைபெறுகிறது, இதில் அனைத்து சமயங்களையும், சாதிகளையும் சேர்ந்த ஆயிரக்கணக்கான மக்கள் கலந்துகொள்கின்றனர். பீமாபள்ளி பள்ளிவாசலானது அதன் உயர்ந்த மினாரெட்ட்டுகளுடன், அழகான முகப்புடன் விளங்கும் ஒரு கட்டிடமாகும். நபிகள் நாயகத்தின் குடும்பத்தைச் சேர்ந்தவர் என்று நம்பப்படும் அதிசய சக்திகளைக் கொண்ட பெமா பீவியின் கல்லறை இந்த பள்ளிவாசலில் முக்கிய ஈர்ப்பாகும். அனைத்து சமய மக்களும் பீமாப்பள்ளியில் பிரார்த்தனை செய்ய வருகிறார்கள்.

சந்தனக்கூடு விழா
----------------

பீமாப்பள்ளி பள்ளிவாசலில் நடக்கும் பிரபலமான வருடாந்திர உருஸ் விழாவில் அனைத்து தரப்பு யாத்ரீகர்களும் கலந்துகொள்கின்றனர். சையதுன்னிசா பீமா பீவியின் இறந்த நாளைக் குறிக்கும் நினைவு விழாவானது, ஜமா துல் அக்பரின் முதல் நாளில் தொடங்கி அடுத்த பத்து நாட்களுக்கு தொடர்கிறது.  பெரியவர்கள் மற்றும் பிற பக்தர்களின் முன்னிலையில் பள்ளிவாசலில் விழாவானது கொடியேற்றத்துடன் தொடங்குகிறது. பக்தர்கள் பூக்களாலும் ஊதுவத்திகளாலும் அலங்கரிக்கப்பட்ட பானைகளில் பணத்தை எடுத்துச் செல்கின்றனர். பானையின் வாய் வெள்ளைத் துணியால் கட்டபட்டு, அதன் கழுத்தில் ஒரு மாலை அணிவிக்கபடுகிறது. பானைகள் சந்தனக் குழம்பால் பூசப்படுகின்றன. அதனால்தான் திருவிழாவை சந்தனக்குடம் என்று அழைக்கின்றனர். பீமபள்ளி பள்ளிவாசல் விழாவின் போது பல கலை வடிவங்கள் பள்ளிவாசலில் நிகழ்த்தப்படுகின்றன. சமய விவாதங்கள் பல நடத்தப்படுகின்றன மற்றும் இஸ்லாமிய பக்தி பாடல்கள் மசூதிக்கு வெளியே பாடபடுகின்றன. சந்தனகுடம் மகோத்சவத்தின் இறுதி நாளில், பீமா பீபியின் கல்லறையிலிருந்து கொடி இறக்கபடுகிறது; யானைகளைக்கொண்டு ஒரு பெரிய ஊர்வலத்துடன், பஞ்ச வத்ய இசை நிகழ்த்தபடுகிறது.

குறிப்புகள்
-----------

1. ↑
2. ↑  "Beemapally Urus Tomorrow". 21 March 2019 அன்று மூலம் பரணிடப்பட்டது. 21 March 2019 அன்று பார்க்கப்பட்டது.

வெளி இணைப்புகள்
---------------

* கேரள சுற்றுலா
* மசூதியில் வீடியோ பரணிடப்பட்டது 2022-01-17 at the வந்தவழி இயந்திரம்
பலராமன் (Balarama) என்பது இந்திய வாராந்திர சித்திரக்கதை இதழாகும். கேரள மாநிலம் கோட்டயத்தைச் சேர்ந்த மலையாள மனோரமா குழுமத்தின் *எம்.எம். பப்ளிகேஷன்ஸ்* என்ற புத்தக நிறுவனத்தால் மலையாள மொழியில் வெளியிடப்படுகிறது. இது தற்போது இந்தியாவில் அதிகம் வாசிக்கப்படும் 8வது ஆங்கிலமற்ற சித்திரக்கலை இதழாகவும், 5வது அதிகம் படிக்கப்படும் மலையாள சித்திரக்கலை இதழாகவும் இருக்கிறது. இந்தியாவில் அதிகம் படிக்கப்படும் குழந்தைகள் சித்திரக்கலை இதழாகவும் இது உள்ளது.

1972இல் ஒரு மாத இதழாகத் தொடங்கியப் பத்திரிகை நவம்பர் 1984இல் மாதமிருமுறை வெளியாகும் இதழாக மாறியது. இறுதியாக 1999இல் வாராந்திரமாக வெளிவரத் தொடங்கியது. வாராந்திர இதழ் ஒவ்வொரு வெள்ளிக்கிழமையும் வெளிவருகின்றன. புத்தகத்தின் உள்ளடக்கத்தில் கட்டுக்கதைகள், பாடல்கள், பாரம்பரிய இலக்கியங்கள், பல்வேறு புதிர்கள் போன்றவை உள்ளன.

பலராமன் அமர் சித்ரா கதையுடன் அதன் பல தசாப்த கால கூட்டணிக்குப் பெயர் பெற்றது. பத்திரிக்கையானது அமெரிக்க இதழ்களான டிஸ்னி காமிக்ஸ், ஹென்றி, டென்னிஸ் தி மெனஸ், டோரா தி எக்ஸ்புளோரர், ஸ்பைடர் மேன், பேட்மேன், மாயாவி , மாண்ட்ரேக் தி மேஜீசியன் போன்றவற்றுடன் கூட்டணி சேர்ந்து அவைகளின் படைப்பையும் வெளியிடுகிறது .

மலையாள மனோரமா இந்தியாவில் *நேஷனல் ஜியோகிராஃபிக் கிட்ஸ்*, *மனோரமா டெல் மீ ஒய்*, *பலராமன் டைஜஸ்ட்*, *கலிக்குடுக்கா*, *மேஜிக்பாட்*, *அக்கட் பக்கட்*, *கலரிங் புக்ஸ் அன்ட் பலராமன் அமர் சித்ரா கதை* போன்றவற்றை வெளியிடுகிறது.

இதையும் காண்க
-------------

* மாயாவி
* தி ஜங்கிள் புக்
* சோட்டா பீம்
* ஸ்பைடர் மேன்
* டார்சான் (கதாப்பாத்திரம்)
* டோரா தி எக்ஸ்புளோரர்

மேற்கோள்கள்
-----------

1. ↑  "Manorama Online - Media Kit (April, 2018)". *advt.manoramaonline.com*. 2019-07-13 அன்று பார்க்கப்பட்டது.
2. ↑  "Manorama Online - Media Kit (April, 2018)". *advt.manoramaonline.com*. 2019-07-13 அன்று பார்க்கப்பட்டது.
3. ↑  "Balarama Magazine Kerala - Read Online Balarama Malayala Manorama Magazine". *Just Kerala*. 2020-07-04 அன்று பார்க்கப்பட்டது.
4. ↑  "Children's Magazines and Different Childhoods in Kerala". *Sahapedia* (ஆங்கிலம்). 2020-07-04 அன்று பார்க்கப்பட்டது.
5. ↑  "Manorama Online - Media Kit (April, 2018)". *advt.manoramaonline.com*. 2019-07-13 அன்று பார்க்கப்பட்டது.

வெளியிணைப்புகள்
---------------

* Official website  பரணிடப்பட்டது 2015-04-07 at the வந்தவழி இயந்திரம்
**ஆர்க்குட் புயுக்கோக்டன்** (Orkut Büyükkökten) என்பவர் துருக்கியைச் சேர்ந்த ஒரு மென்பொருள் பொறியாளர். இவர் உருவாக்கிய ஆர்க்குட் என்னும் இணையவழி நடத்தும் குமுகவலையால் (சமூக வலையால்) புகழ் பெற்றவர். இவர் துருக்கி நாட்டின் *கொன்யா* என்னும் இடத்தில் இருந்து வந்தவர். இவர் அங்க்காராவில் உள்ள பில்கென்ட் பல்கலைக்கழகத்தில் கணிப்பொறியியல், தகவலியல் துறையில் இளங்கலைப் பட்டம் பெற்றுப் பின்னர் அமெரிக்காவில் கலிபோர்னியாவில் உள்ள ஸ்டான்போர்டு பல்கலைக்கழகத்தில் கணினி அறிவியலில் முனைவர் பட்டம் (Ph.D.) பெற்றார். இவர் ஸ்டான்போர்டு பல்கலைக்கழகத்தில் இருந்த பொழுது *கிளப்நெக்சஸ்* (ClubNexus) என்னும் பெயரில் தொடங்கி பின்னர் கூகுள் நிறுவனத்தில் பணிபுரிந்த பொழுது ஆர்க்குட் என்னும் குமுகவலை அமைப்பை நிறுவினார். கூகுளில் பணி புரிவோர் பொதுவாக 70% நேரம் தம் நிறுவனத்தின் கருவாய குறிக்கோளுக்கான பணிகளிலும், 20% நேரம் தனக்கு விருப்பமான, ஆனால் கூகுள் நிறுவனத்திற்கு ஏதேனும் ஒருவாறு பயன் தர வாய்ப்புள்ள, பணிகளிலும், மீதம் இருக்கும் 10% நேரம் தனக்குப் பிடித்த எந்தத் துறையிலும் செலவிடலாம் என்னும் திட்டத்தின் பயனாக இந்த ஆர்க்குட் குமுகவலை உருப்பெற்றதாகக் கூறுவர்.

கூகுளில் சேர்வதற்கு முன்பு, பல்கலைக்கழக பழைய மாணவர்கள் தொடர்ந்த தொடர்பு கொண்டிருக்க ஏதுவாய் "உள்வட்டம்" அல்லது "வட்டத்திற்குள்" என்னும் பொருள் படும்படி *இன்சர்க்கிள்* (InCircle) என்ற ஒரு குமுகவலை அமைப்பை அஃவ்வினிட்டி எஞ்சின்சு (Affinity Engines) என்னும் நிறுவனத்திற்காக உருவாக்கினார். பின்னர் 2004ல், அஃவ்வினிட்டி எஞ்சின், கூகுள் நிறுவனத்தின் மீது வழக்கு தொடுத்தது. வழக்கு என்னவென்றால் ஆர்க்குட் புயுக்கோக்டனும் கூகுளும் சேர்ந்து அஃவ்வினிட்டி எஞ்சினுக்குச் சொந்தமான *இன்சர்க்கிள்* மென்பொருள் கூறுகளைப் பயன்படுத்தினர் என்பதாகும். ஆர்க்குட்டிலும் இன்சர்க்கிளிலும் ஒரே வகையான 9 மென்பொருட் பிழைகள் இருப்பதாகக் காட்டினர். பின்னர் கூகுள் நிறுவனமும் அஃவ்வினிட்டி எஞ்சின் நிறுவனமும் அறமன்றத்திற்கு வெளியே தங்களுக்குள் ஏற்புடைய ஓர் ஒப்பந்தம் செய்துகொண்டனர்.

வெளி இணைப்புகள்
---------------

* ஆர்க்குட்
* வணக்கம்
**பலவகையான நிகழ்ச்சி** (Variety show) என்பது இசை நாடகம், நகைச்சுவை திட்ட உருவரை, மாய வித்தை, கழைக்கூத்து, ஏமாற்று வித்தை, மற்றும் மாயக்குரல் உள்ளிட்ட பல்வேறு செயல்களால் ஆன பொழுதுபோக்கு நிகழ்ச்சி வகை ஆகும். இது பொதுவாக ஒரு தொகுப்புபாளரால் அறிமுகப்படுத்தப்படுகிறது. பல்வேறு வடிவங்கள் விக்டோரியா கால மேடையில் இருந்து வானொலி மற்றும் பின்னர் தொலைக்காட்சி வரை சென்றன. பல்வேறு நிகழ்ச்சிகள் 1940 களின் பிற்பகுதியிலிருந்து 1980 களில் ஆங்கில மொழி தொலைக்காட்சிகளில் பிரதானமாக இருந்தன.

ஐக்கிய இராச்சியத்தின் *ராயல் வரியேட்டி பேரஃஓர்மன்ஸ்* மற்றும் தென் கொரியா நாட்டு *ரன்னிங் மேன்* போன்ற நிகழ்ச்சிகள் இன்னும் பிரபலமாக உள்ளது.

மேற்கோள்கள்
-----------

1. ↑  "Television in the United States". *Encyclopædia Britannica Online*, 2011. Web. 06 Jun. 2011.
2. ↑  bu-sung, Kim (2016). "한류 예능프로그램이 한국관광에 미치는 영향: 예능프로그램 런닝맨을 중심으로". *Korea University*. .
3. ↑

| * பா
* உ
* தொ
தொலைக்காட்சி வகைகள் |
| --- |
| 
* இயங்குபடம்
* காலை நிகழ்ச்சி
* குழந்தைகள்
* நகைச்சுவை
* நகைச்சுவை-நாடகம்
* சமையல்
* பகல்நேர நிகழ்ச்சி
* பேச்சு நிகழ்ச்சி
* காதல்
* கற்பனை
* சட்ட நாடகம்
* நேர்காணல்
* விளையாட்டு நிகழ்ச்சி
* மருத்துவ நாடகம்
* நாடகத் தொடர்
* வலைத் தொடர்
* குறுந்தொடர்
* நடைமுறை நாடகம்
* அரசியல் நாடகம்
* பிரதான நேரம்
* உண்மைநிலை
* பலவகையான நிகழ்ச்சி
* அறிவியல் புனைகதை
* காதல்
* டீன் நாடகம்
* ஆவணப்படம்

 |
ஆகத்து 5, 2012 இல் அலாசுகா கடற்கரையில் உருவான ஆர்க்டிக் பெருஞ்சூறாவளியின் செயற்கைக்கோள் புகைப்படம் (மையத்தில்) வழக்கத்திற்கு மாறாக பெருஞ்சூறாவளியாகத் தோன்றி ஆர்க்டிக் பெருங்கடலின் மையத்தின் வழியாகச் செல்லும் போது கலைந்தது.
**ஆர்க்டிக் பெருஞ்சூறாவளி** *(Great Arctic Cyclone)* 2012 ஆம் ஆண்டு ஆகத்து மாதத்தின் முற்பகுதியில் ஆர்க்டிக் பெருங்கடலில் மையங்கொண்ட ஒரு வெப்பமண்டல சேய்மைப்புயல் ஆகும். ஆர்க்டிக் சமுத்திரத்தில் பெரும்பாலும் குளிர் காலத்தில் மட்டும் தோன்றும் இத்தகைய புயல்கள் கோடை காலத்தில் தோன்றுவது மிகவும் அரிதாகும். 1979 ஆம் ஆண்டு தொடங்கிய செயற்கைக் கோள் கண்காணிப்புத் தரவுப் பதிவுகளில் 13 ஆவது வலிமையான புயலாகவும், மிகவும் வலிமையான கோடைக்காலப் புயலாகவும் 2012 ஆம் ஆண்டின் ஆர்க்டிக் பெருஞ்சூறாவளி கருதப்படுகிறது.

2012 ஆம் ஆண்டில் தோன்றிய இந்த ஆர்க்டிக் பெருஞ்சூறாவளியால் கடல் பனிக்கட்டிகள் எதுவும் உருகவில்லை என்றாலும் இப்புயல் விளைவாக ஏற்பட்ட கடல் கொந்தளிப்பு காரணமாக , ஆழ்கடலில் இருந்து மேலே வந்த சூடான உப்புநீர், கடல் பனிக்கட்டிகளின் உருகுதலுக்கு காரணமாக இருக்கலாம் என நம்பப்படுகிறது.

மேற்கோள்கள்
-----------

1. ↑  "Arctic storm part 1: in progress". *Arctic Sea Ice Blog*. 2016-08-16 அன்று பார்க்கப்பட்டது.
2. ↑  Michael D. Lemonick (December 27, 2012). "Great Arctic Cyclone in Summer ‘Unprecedented’". *Climate Central*.. பார்த்த நாள்: March 6, 2013.
3. ↑  Simmonds, Ian; Irina Rudeva (December 2012). "The great Arctic cyclone of August 2012". *Geophysical Research Letters* **39** (23). doi:10.1029/2012GL054259. Bibcode: 2012GeoRL..3923709S.. பார்த்த நாள்: March 6, 2013.
4. ↑  Hannah Hickey. "Cyclone did not cause 2012 record low for Arctic sea ice". University of Washington. March 6, 2013 அன்று பார்க்கப்பட்டது.
**ரைவதம்** அல்லது **ரைவத மலை** (**Raivataka**), இந்திய இதிகாசம் மற்றும் புராணங்களில் குறிப்பிட்ட மலை ஆகும். மகாபாரத இதிகாசத்தின் ஆதி பருவம் 217வது அத்தியாயத்தில் சுலோகம் எண் 8ல் ரைவத மலையைக் குறித்துள்ளது.மேலும் ஹரிவம்ச புராணத்தில் 2.55.111ல் ரைவத மலையைப் பற்றிய குறிப்புகள் உள்ளது.மகாபாரத காவியத்தில் ரைவத மலை, ஆனர்த்த இராச்சியத்தில் இருந்ததாக குறிப்பிட்டுள்ள்து. ஹரிவம்ச புராணத்தில் ரைவத நாட்டரசரின் இம்மலை விளையாட்டுத் தலமாகவும், (2.56.29); கடவுளர்களின் வாழிடமாகவும் (2.55.111) குறிப்பிட்டுள்ளது. துவாரகையின் யாதவ மக்கள் ரைவத மலையை வணங்கி பெரிய விழாவாக கொண்டாடியதாக குறிப்பிட்டுள்ளது.

அமைவிடம்
--------

ரைவத மலையை தற்போது குஜராத் மாநிலத்தின் ஜூனாகத் மாவட்டத்தின் தலைமையிடமான ஜூனாகத் நகரத்திற்கு கிழக்கே உள்ள கிர்நார் மலையாக மக்கள் கூறுகிறார்கள்.

இதனையும் காண்க
--------------

* கிர்நார் மலை
* கிர்நார் சமணக் கோயில்கள்

மேற்கோள்கள்
-----------

1. ↑  Adi Parva, chapter 217, verse 8
2. ↑  Shanti Lal Nagar (editor) Harivamsa Purana Vol. 2 p.551
3. ↑  Vittam Mani Puranic Encyclopaedia, p.626
**ஆர்க்டிக் நரி** (*Arctic fox*, *Vulpes lagopus*) என்பது புவியின் வட அரைக்கோளத்தில் உள்ள ஆர்க்டிக் பகுதியைத் தாயகமாகக் கொண்ட ஒரு சிறு நரியினம். இது வெள்ளை நரி, பனி நரி, துருவ நரி போன்ற பெயர்களாலும் அழைக்கப்படுகிறது. இந்நரி ஆர்க்டிக் துந்த்ரா உயிர்ச்சூழல் முழுவதும் காணப்படுகிறது.

ஆர்க்டிக் நரியானது கடுமையான ஆர்க்டிக் பனிப்பகுதிகளில் வாழ்வதற்கேற்ற தகவமைப்பைப் பெற்றுள்ளது. இதன் ரோமம் அடர்த்தியாகவும் கால்களில் மயிர்க்கற்றைகள் அடர்ந்தும் உள்ளது. இதன் குறுகிய மொத்தமான காதுகள் பனியின் கடுமையைக் குறைக்கின்றன. பனிக்காலங்களில் இதன் நிறம் பனியையொத்து வெள்ளையாகவும் வெயிற்காலத்தில் இது பழுப்பாகவும் காணப்படும்.

உணவு
----

பனி நரியானது அகப்படும் சிறிய உயிரினங்களான லெம்மிங்குகள், முயல், ஆந்தை, முட்டைகள் போன்றவற்றை உண்ணும். லெம்மிங்குகளே இவற்றின் முதன்மையான உணவு. இவை பனிக்கு அடியில் இருக்கும் நீரில் வாழும் மீன்களையும் உண்ணும்.

மேற்கோள்கள்
-----------

1. ↑  Wozencraft, W. Christopher (16 November 2005). "Order Carnivora (pp. 532-628)". in Wilson, Don E. and Reeder, DeeAnn M. eds. *Mammal Species of the World: A Taxonomic and Geographic Reference* (3rd ). Baltimore: Johns Hopkins University Press, 2 vols. (2142 pp.). பன்னாட்டுத் தரப்புத்தக எண்:978-0-8018-8221-0. .
2. 1 2  "*Alopex lagopus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2008*. பன்னாட்டு இயற்கைப் பாதுகாப்புச் சங்கம். 2008.
**புகுயாமா பிணைப்பு** (*Fukuyama coupling*) என்பது பலேடியம் வினையூக்கியின் முன்னிலையில் ஒரு தயோயெசுத்தருக்கும் ஒரு கரிமதுத்தநாக ஆலைடுக்கும் இடையில் நடைபெறும் பிணைப்பு வினையைக் குறிக்கும். இவ்வினையில் வினைவிளை பொருளாக ஒரு கீட்டோன் உருவாகிறது. தொக்ரு புகுயாமா மற்றும் அவருடைய குழுவினர் 1998 ஆம் ஆண்டு இவ்வினையைக் கண்டறிந்தனர். வேதியியல் தேர்வு திறன், மிதமான வேதிவினை, குறைவான நச்சு வினைபடுபொருட்கள் போன்றவை இவ்வினையின் சிறப்பம்சங்களாகும்.

புகுயாமா பிணைப்பு
புகுயாமா பிணைப்பு முறையின் ஒரு நன்மை என்னவென்றால், நட்டைபெறுகின்ற வினையானது கீட்டோன் உருவானவுடன் நின்று விடும். தொடர்ந்து மூன்றாம் நிலை ஆல்ககாலுக்கு செல்லாது. கூடுதலாக, வினையின் நெறிமுறையானது கீட்டோன்கள், அசிட்டேட்டுகள், சல்பைடுகள், அரோமாட்டிக் புரோமைடுகள், குளோரைடுகள் மற்றும் ஆல்டிகைடுகள் போன்ற செயல்பாட்டு குழுக்களுடன் இணக்கமாக உள்ளது.

1998 ஆம் ஆண்டில் அசல் புகுயாமா வினை
பயோட்டின் தொகுப்பு வினையில் புகுயாமா பிணைப்பு வினை பயன்படுத்தப்பட்டது

பயோட்டின் ஒட்டுமொத்த தொகுப்பு வினை
இந்த வினைக்கு முன்னதாக கருத்துரீதியாக தொடர்புடைய வினையாக புகுயாமா ஒடுக்க வினை கருதப்படுகிறது.

மேற்கோள்கள்
-----------

1. ↑  Tokuyama, H.; Yokoshima, S.; Yamashita, T.; Fukuyama, T. (1998). "A novel ketone synthesis by a palladium-catalyzed reaction of thiol esters and organozinc reagents". *Tetrahedron Letters* **39** (20): 3189–3192. doi:10.1016/S0040-4039(98)00456-0.
2. ↑  Mori, Y.; Seki, M. (2007). "SYNTHESIS OF MULTI-FUNCTIONALIZED KETONES THROUGH THE FUKUYAMA COUPLING REACTION CATALYZED BY PEARLMAN’S CATALYST: PREPARATION OF ETHYL 6-OXOTRIDECANOATE (Tridecanoic acid, 6-oxo-, ethyl ester)". *Organic Syntheses* **84**: 285–294. . ; *Collective Volume*, **11**, pp. 281–288
3. ↑  Shimizu, T.; Seki, M. (2000). "Facile synthesis of (+)-biotin via Fukuyama coupling reaction". *Tetrahedron Letters* **41** (26): 5099–5101. doi:10.1016/S0040-4039(00)00781-4.
**ரொக்லெய்**  (Rockleigh) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 2.528 சதுர கிலோ மீற்றர் பரப்பளவைக் கொண்டுள்ளது. இதில் 2.509 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.019 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 531 ஆகும். ரொக்லெய் நகரத்தின் மக்கள் தொகை அடர்த்தி ஒரு கிலோ மீற்றருக்கு 211.6 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**சீராப்பள்ளி செவந்திஸ்வரர் கோயில்** தமிழ்நாட்டில் நாமக்கல் மாவட்டம், சீராப்பள்ளி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் செவந்திஸ்வரர், குந்தளாம்பிகை சன்னதிகளும், விநாயகர், சுப்பிரமணியர், 63நாயன்மார்கள், வள்ளி, தெய்வானை, சனிஸ்வரர், சன்டிகேஸ்வரர், பிரோதஷமூர்த்தி, நவகிரகம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. சிவராத்திரி மாதம் முக்கிய திருவிழா நடைபெறுகிறது. ஆணி திருமஞ்சனம் மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
ஒரு மட்பாண்டக் கடை

**தமிழர் மட்பாண்டக்கலை** அல்லது **தமிழர் வனைதற்றெழில்** என்பது தமிழர்கள் மரபுரீதியாக மட்பாண்டங்களை உருவாக்கும் கலையைக் குறிக்கும். தமிழ்நாட்டில் இன்றும் இக்கலை நிலைபெற்றிருக்கின்றது. இத் தொழிற்கலையில் ஈடுபடுபவர்கள் குயவர் எனப்படுவர்.

மண்பாண்டங்களை உருவாக்குவது, குறிப்பாக குயவர் சக்கரத்தின் கண்டுபிடிப்பு உலக நாகரிகத்தின் ஒரு மைல்கல்லாகும். குயவர் சக்கரம் எகிப்து அல்லது மெசொபொத்தேமியா அல்லது சீனாவிலோ கண்டுபிக்கப்பட்டு வட இந்தியா வந்து சில காலம் சென்று தென்னிந்தியா வந்தது.

மண்பாண்டங்கள்
-------------

குயவரின் சக்கரம்
வளோர் இன மக்கள் அடுப்பு. மண் சட்டி, பானை, குளுமை (தானியங்களைப் பாதுகாக்கும் மட்கலம்) போன்ற பொருட்களை
அன்றாடம் செய்து விற்றுத் தங்களது தேவைகளைப் பூர்த்தி செய்து வருகின்றனர். மேலும், தோண்டி, குடம், கலையம், விளக்கு, முகூர்த்தப் பானை, தாளப் பானை, கடம், பூத்தொட்டி, அகல் என்று பலவகையான பொருட்களையும் கலைத் தன்மையோடு உருவாக்கி வருகின்றனர். வருகின்றன. மண் பாண்டத்தில் சமைப்பதும், மண் பானைச் சோறும்

* பானை
* முட்டி
* மண் சட்டி/\*கறிச்சட்டி, கறி மூடி
* மூக்குச்சட்டி
* மூடி
* குளுமை
* தோண்டி
* குடம்
* அரிக்கன் சட்டி
* பூத்தொட்டி
* அகல்
* கடம்
* விளக்கு
* கலையம்
* கூசா, குவளை
* பூச்சாடி
* அடுப்பு
* சுட்டி
* ஓடு
* செங்கல்
* மண் உண்டியல்
* இரட்டை அடுப்பு
* ஒற்றைக்கல் அடுப்பு
* கும்பபாணை
* கொள்ளிசட்டி
* கண்பாணை
* குத்துவிளக்கு
* காத்திகைதீபம்
* எள்ளெண்ணைச்சட்டி
* விளையாட்டு பொருட்கள்

அமைப்புகள்
----------

தமிழ்நாடு மண்பாண்ட தொழிலாளர்கள் சங்கம் மண்பாண்டக்கலையில் ஈடுபடுவோரின் முன்னேற்றத்துக்காகவும், மண்பாண்டக்கலையை வளர்ப்பதையும் நோக்கமாகவும் கொண்டு செயற்படும் ஒர் அமைப்பு ஆகும். இது தமிழ்நாட்டின் பல மாவட்டங்களில் கிளைகளைக் கொண்டுள்ளது

யாழ்ப்பாணம் மண்பாண்ட கலைஞர் கூட்டுறவு சங்கம் யாழ்ப்பாணத்தில் மண்பாண்டத் தொழிற்கலையில் ஈடுபடுபவர்களுக்கான கூட்டுறவு ஆகும். இதில் 25 குடும்பங்கள் பதிவுசெய்யப்பட்டுள்ளன, 15 வரையான குடும்பங்கள் தொழிலில் ஈடுபட்டு வருகின்றார்கள். இதன் தலைவராக பழனிமுருகையா ராஜேந்திரம் செயற்படுகிறார்.

படத் தொகுப்பு
-------------

* மண் சட்டிமண் சட்டி
* மண் அடுப்பு மண் அடுப்பு
* மண் உண்டியல் மண் உண்டியல்
* மண் பானை மண் பானை

இவற்றையும் பார்க்கவும்
----------------------

* தமிழர் கலைகள்

உசாத்துணைகள்
------------

* கி. விசாகரூபன். (2004). *நாட்டார் வழக்காற்றியல்*. யாழ்ப்பாணம்: மலர் பதிப்பகம்.

மேற்கோள்கள்
-----------

1. ↑
2. ↑  "அழிவடைந்து வரும் மட்பாண்டக்கலை". 2015-02-08 அன்று மூலம் பரணிடப்பட்டது. 2015-10-30 அன்று பார்க்கப்பட்டது.

வெளி இணைப்புகள்
---------------

* கைப்பணிச் சொற்றொகுதி 1- வனைதற்றெழில் - (தமிழில்)
* யாழ்ப்பாணத்தின் விட்டுப்போகும் உறவுகளாகும் மட்பாண்டங்கள் - (தமிழில்)
* அழிவடைந்து வரும் மட்பாண்டக்கலை பரணிடப்பட்டது 2015-02-08 at the வந்தவழி இயந்திரம்
* Crafts and Artisans of India பரணிடப்பட்டது 2006-12-09 at the வந்தவழி இயந்திரம் - (ஆங்கில மொழியில்)
* Larger than Life: The Terracotta Sculptures of India பரணிடப்பட்டது 2006-12-15 at the வந்தவழி இயந்திரம் - (ஆங்கில மொழியில்)
* Potters House from Chengleput, Tamilnadu - (ஆங்கில மொழியில்)
* Trying their hand at potter's wheel
[*தொடர்பிழந்த இணைப்பு*] - (ஆங்கில மொழியில்)
**சீரற்ற நெஞ்சுத் துடிப்புகள்** (**Palpitations**, **படபடப்பு**) இயல்புக்கு மாறாக உணரப்படும் இதயத் துடிப்புகள்; இவை நெஞ்சத்தில் ஏற்படும் இதயத் தசை சுருக்க விரிப்புகளை உணரும்விதமாக கடுமையாக, துரிதமாக, சீரற்று இருக்கும்.

உணர்குறிகளாக விரைவான துடிப்புகள், அசாதரண விரைவில் அல்லது சீரற்ற இதயத் துடிப்புகள் காணப்படும். படபடப்பு ஒரு உணர்ச்சி சார் அறிகுறியாகும். துடிப்பை இழத்தல், நெஞ்சு விரைவாக அடித்துக் கொள்ளுதல், நெஞ்சு அல்லது கழுத்தில் குத்துவது போன்று உணர்தல், மார்பு ஏறி இறங்குவது என நோயாளிகளால் விவரிக்கப்படும்.

படபடப்பு பதகளிப்புடன் தொடர்புள்ளது; படபடப்பு இருப்பதால் இதயத்தில் அமைப்பு சார்ந்த அல்லது செயல்திறன் சார்ந்த குறைபாடு இருக்க வேண்டியதில்லை. இருப்பினும் இது இதய நோய்களுக்கான ஓர் அறிகுறியாக இருக்கலாம். சீரற்ற நெஞ்சுத் துடிப்புகள் இடைவிட்டு நிகழலாம். இதன் இடைவெளி நேரமும் இருப்பு நேரமும் மாறியவாறிருக்கலாம். தொடர்ந்தும் படபடப்பு இருக்கலாம். இதனுடன் தொடர்புடைய அறிகுறிகளாக தலைசுற்றல், மூச்சுத் திணறல், வியர்வை, தலைவலிகள், நெஞ்சு வலி ஆகியன உள்ளன.

இதய நோய்கள், அதிதைராய்டியம், இதயத் தசையை பாதிக்கும் நோய்களான இதயத்தசைப் பெருக்க நோய், குருதியில் ஆக்சிசன் அளவைக் குறைக்கும் ஈழை நோய், எம்விசிமா; முந்தைய இதய அறுவை; சிறுநீரக நோய்கள்; குருதி இழப்பு மற்றும் வலி; உளச்சோர்வு போக்கிகள், இசுடாட்டின்கள், மதுபானம், நிக்காட்டீன், காஃவீன், கோக்கைன், உளஊக்கி மருந்துகள் போன்ற மருந்துகள்; மக்னீசியம், பொட்டாசியம், கால்சியம் இவற்றின் மின்பகுளி சமநிலைக் குலைவு; டயுரின், ஆர்ஜினின், இரும்பு, விட்டமின் B12 போன்ற நுண்சத்துகளின் குறைவு ஆகியவற்றால் சீரற்ற நெஞ்சுத் துடிப்புகள் ஏற்படலாம்.

மேற்கோள்கள்
-----------

1. 1 2 3  Robinson, Kenneth J.; Sanchack, Kristian E. (2019-02-25). *Palpitations*. வார்ப்புரு:CC-PMC. StatPearls. பப்மெட்:28613787.. பார்த்த நாள்: 2019-03-30.
2. ↑  "Vitamins That Can Cause Heart Palpitations". *LIVESTRONG.COM* (ஆங்கிலம்). 2021-09-04 அன்று பார்க்கப்பட்டது.

வெளி இணைப்புகள்
---------------

* மெட்லைன் பிளசு மருத்துவ கலைக்களஞ்சியம், NIH
தி எக்ஸ்சேஞ்ச், பிரிஸ்டலில் உள்ள கடிகாரம், இரண்டு நிமிட முட்களை காட்டுகின்றன, ஒன்று லண்டன் நேரத்திற்கு ( GMT ) மற்றும் ஒன்று பிரிஸ்டல் நேரத்திற்கு (GMT +11 நிமிடங்கள்).
**இரயில்வே நேரம்** என்பது 1840 ஆம் ஆண்டு நவம்பர் மாதம் இங்கிலாந்தில் கிரேட் வெஸ்டர்ன் இரயில்வேயால் முதன்முதலில் பயன்படுத்தப்பட்ட தரப்படுத்தப்பட்ட நேர ஏற்பாடாகும், வெவ்வேறு உள்ளூர் சராசரி நேரங்கள் ஒத்திசைக்கப்பட்டு ஒரு நிலையான நேரம் பயன்படுத்தப்பட்ட முதல் பதிவு செய்யப்பட்ட சந்தர்ப்பமாகும். விரிவடைந்து வரும் இரயில்வே வலையமைப்பில்  அடிக்கடி வரும் விபத்துகள் மற்றும் அருகில் தவறிவிடுவதைக் குறைப்பதும், ரயில் பயணங்களின் எண்ணிக்கை அதிகரிப்பே ரயில்வே நேரத்தை அறிமுகப்படுத்தியதன் பின்னணியில் உள்ள முக்கிய குறிக்கோள்களாகும்.

மேற்கோள்கள்
-----------

1. ↑  "Standardising Time: Railways and the Electric Telegraph". Science Museum. 4 October 2018. LONDON TIME is kept at all the Stations on the Railway, which is about 4 minutes earlier than READING time; 5½ minutes before STEVENTON time; 7½ minutes before CIRENCESTER time; 8 minutes before CHIPPENHAM time; 11 minutes before BATH and BRISTOL time; and 14 minutes before BRIDGEWATER time.
**தமிழர் முறைமணங்கள்** என்பது ஓர் ஆடவன் தனது தனது தந்தையின் சகோதரி மகளை மணப்பதும், தனது அக்காள் மகளை மணப்பதும், தனது தாயின் சகோதரன் மகளை மணப்பதுமான உறவுமுறைத் திருமணங்களாகும். இம்முறை தெற்காசியரிடம், குறிப்பாக தமிழரிடம் பெரிதும் காணப்படுகிறது.

புள்ளியியல்
-----------

உயிரியல் விளைவுகள்
------------------

சமூக விளைவுகள்
--------------

"இவ்வகைத் திருமண முறையில் மணப்பெண் பகிர்வு ஒற்றைத் திசையில் சுழன்று வருவதால் பெண் கொடுப்போர், பெண் எடுப்போர் ஆகயோரிடையே உயர்வு தாழ்வு ஏற்படும். இது ஒரே சமூகத்திற்குள் படிநிலை அமைப்புக்கு வழிவகுக்கும் என்று கூறுகிறார் லெவிஸ்ட்ராஸ்." அதேவேளை "பெரிய வட்டத்தில் மணப்பெண் பரிமாற்றம் நிகழ்வதால் சமூகத்தின் கால்வழிக் குழுக்களிடையே ஒத்துழைப்பும் நல்லிணக்கமும் மிகுதியாக இருக்கும் என்கிறார் லெவிஸ்ட்ராஸ்".

சட்ட கட்டுப்பாடுகள்
-------------------

சமயமும் தாய்வழி முறைமணமும்
--------------------------

தாய்வழி முறைமணம் என்பது தாயின் உடன்பிறந்தவனின் மகளை மணக்கும் முறையாகும். இம்முறை தெற்காசியரிடம், குறிப்பாக தமிழரிடம் பெரிதும் காணப்படுகிறது.

தந்தைவழி முறைமணம்
-----------------

தந்தைவழி முறைமணம் என்பது தந்தையின் சகோதரியின் மகளை மணக்கும் முறையாகும். அக்காவின் மகளை மணக்கும் முறையும் தந்தைவழி முறைமணமாக வகைப்படுத்தப்படுவதுண்டு. இவ்வகைத் திருமணங்கள் உயிரியல் நோக்கில் கூடிய இடர் ஆகும். அதாவது மைத்துனர்களுக்கு பிறக்கும் குழந்தை குறையுடன் பிறப்பதற்கு கூடிய சந்தர்ப்பம் உண்டு.[*மேற்கோள் தேவை*]

இவற்றையும் பாக்க
----------------

* en:Cousin couple
* en:Parallel cousin

மேற்கோள்கள்
-----------

1. 1 2  பக்தவத்சல பாரதி. (2005). *மானிடவியல் கோட்பாடுகள்*. புதுவை: வல்லினம் பதிப்பகம். பக்கம் 127.

வெளி இணைப்புகள்
---------------

* consanguineous marriage  பரணிடப்பட்டது 2012-03-02 at the வந்தவழி இயந்திரம்
* Cousin marriage: Is it a health risk?
**தமிழர்களின் பண்பாட்டில் யானை**கள் குறிப்பிடத்தக்க இடம் பெறுகிக்கின்றன. 

பண்டைத்தமிழ் அரசுகளில் யானைப் படை முதன்மையான பங்கு வகித்தது. படை யானைகளுக்குப் பெயரும் பட்டங்களும் வழங்கப்பட்டன. பெரும்பாலான தமிழகக் கோவில்களில் யானைகளின் சிற்பங்கள் செதுக்கப்பட்டிருக்கும். இன்றும் தமிழகத்தின் பெரிய கோவில்களில் கோவில் யானைகள் இருக்கின்றன. தமிழகத்தில் மேற்குத் தொடர்ச்சி மலையில் வாழும் பழங்குடியினரில் சிலர் யானைகளைப் பழக்குவதில் வல்லவர்கள். தமிழகத்தின் முதுமலை போன்ற பகுதிகளில் காட்டுமரங்களைக் எடுத்துக் கொண்டு செல்ல யானைகள் பயன்படுத்தப்படுகின்றன. 

தற்காலத்தில் தமிழகத்தின் தெருக்களில் பாகன்கள் யானைகளை அழைத்து வந்து யானையை ஆசி வழங்க வைத்து பணம் பெறுவதும் உண்டு.

பண்டைத் தமிழ் இலக்கியங்களிலும் யானைகளைப் பற்றி நிறையக் குறிப்புகள் உள்ளன. யானைகள் தமிழில் கரி (நிறத்தால் ஏற்பட்ட பெயர்), களிறு (ஆண் யானை), பிடி (பெண் யானை), போன்ற பெயர்களால் வழங்கப்பட்டன. தந்தத்திற்கு கோடு, மருப்பு போன்ற பெயர்கள் வழங்கப்பட்டன.

தமிழ் இலக்கியத்தில் யானைக்குரியச் சொற்களை, தமிழ் விக்சனரியின் யானை என்ற சொல்லாக்கத்தில் காணலாம்.

யானையைப் பற்றிய பழமொழிகள்
-------------------------

* யானைக்கும் அடிசறுக்கும்
* யானை இருந்தாலும் ஆயிரம் பொன் இறந்தாலும் ஆயிரம் பொன்.
**அரியலூர் இரயில் விபத்து** என்பது இந்தியாவில் நடந்த தொடருந்து விபத்தாகும்.

காலம்
-----

1956 ஆம் ஆண்டு நவம்பர் மாதம் 23 ஆம் தேதி சென்னையிலிருந்து 13 பெட்டிகளுடன் தூத்துக்குடி தொடருந்து அதன் பயணத்தைத் துவக்கியது. விருத்தாச்சலம் சந்திப்பில், சேலம் செல்லும் பெட்டி ஒன்றைத் தவிர்த்து 12 பெட்டிகளுடன் பயணத்தைத் தொடர்ந்தது. அப்போது கடும் மழை பெய்து கொண்டிருந்த நேரத்தில் அரியலூர் - கல்லகம் தொடருந்து நிலையங்களுக்கிடையே நடந்த விபத்து ஆகும்.

விபத்து
-------

அரியலூர் அருகில் உள்ள மருதையாற்றில் மழை வெள்ளம் காரணமாக இரு கரைகளும் தெரியாதபடி தண்ணீர் சென்று கொண்டிருந்தது. அப்போது அதிகாலை 5.30 மணி என்பதால் தண்ணீரின் அளவுபற்றி நீராவி எஞ்சின் ஓட்டுநருக்கு அறிவிப்பு இல்லை. ஆகையால் இந்த விபத்து நடந்தது.

உயிரிழப்பு
----------

இந்த விபத்தின் காரணமாக தொடருந்து எஞ்சினுடன் இணைக்கப்பட்டிருந்த பல பெட்டிகள் தண்ணீரில் அடித்துச்செல்லப்பட்டதால் 142 பயணிகள் மரணமடைந்தனர். 110 பயணிகள் காயமடைந்தனர் மற்றும் 200 பயணிகள் வெள்ளத்தில் அடித்துச் செல்லப்பட்டனர்.

பதவி விலகல்
-----------

இந்த விபத்தின் காரணமாக அப்போதைய இரயில்வே அமைச்சராக இருந்த லால் பகதூர் சாஸ்திரி தனது பதவியை விட்டு விலகினார்.

மேற்கோள்கள்
-----------

1. ↑  அரியலூர் ரயில் விபத்து
2. ↑  Kumar, Virendra. *Committees And Commissions In India Volume 12 : 1974*. Concept Publishing Company, 1993, p. 285.
3. ↑  ரயில் விபத்து 1956: கால வெள்ளத்தில் ஒரு பயணம்
4. ↑  "A major train disaster in Tamil Nadu shares the trauma she passed through, all of 57 years later". The Hindu (March 02, 2014)
5. ↑  "காப்பகப்படுத்தப்பட்ட நகல்". 2014-05-06 அன்று மூலம் பரணிடப்பட்டது. 2014-03-07 அன்று பார்க்கப்பட்டது.

வெளியிணைப்புகள்
---------------

* *In Ariyalur’s wake*